Ekologisin tapa hävittää kissanhiekka on kompostoida tai hävittää kasvi- ja puukuitupohjaiset kuivikkeet biojätteen mukana. Kuivikkeista tulisi kuitenkin poistaa ulosteet ennen biojätteeseen hävittämistä, sillä ulosteet aiheuttavat terveyshaittoja jätteiden käsittelylaitoksilla. Muusta materiaalista valmistetut kissanhiekat tulisi hävittää aina valmistajan tai alueen jätekäsittelyn ohjeiden mukaan.